MS «Sleipner» (1989)

MS «Sleipner» er en hurtigbåt bygget i 1989 for Flaggruten (Det Stavangerske Dampskibsselskab, Stavanger). Den gikk i Flaggruten mellom Stavanger, Haugesund og Bergen fra 1989 til 1996 sammen med søsterskipet MS «Draupner». I 1996 ble «Sleipner» skiftet ut med Vingtor, som tok 276 passasjerer, 33 mer enn de gamle båtene, som ofte var for små i helgene.

Skipet ble døpt og overlevert 11. mai 1989 samtidig med MS «Draupner». Gudmor for Sleipner var Agnes Rettedal, kona til fylkesordfører i Rogaland, Arne Rettedal. Jan Gitlesen var administrerende kaptein på båten og fulgte byggingen av den sammen med maskinsjef Jakob Særsten. Den hadde to fine og komfortable salonger som var godt skjermet for maskinstøy. Det første året hadde båten en del barnesykdommer med propellsystemet, men deretter var den svært driftssikker. Mannskapet var på seks personer, kaptein, styrmann, maskinsjef, kombinert matros og motormann, stewardesse og dekksgutt. Det var tre skift.

Teknisk informasjon
Byggeår: 1989
Bygget av: Fjellstrand (skipsverft), Omastrand (# 1589)
Brutto RT: 430
Netto RT: 138
Dødvekttonn: 430 brutto
Lengde: 38,8 meter
Bredde: 9,4 meter
Dybde: 3,9 meter
Fart: N/A 35 knop
Passasjerkapasitet: 263
Motor: 2 × 16 sylinder 4T DM (MTU, Friedrichshafen), 5548 brutto hk

Historie
1989:   Mai: Levert som «Sleipner» for P/R Flaggruten ANS / v. Det Stavangerske Dampskibsselskab, Stavanger
1992:   Juli: Reg.havn endret til Bergen
1992:   Aug.: Innkjøpt av HSD, Bergen
1993:   April: Reg.havn endret til Stavanger
1997:   Mars: Solgt til Hansatee Ltd. (AS Hansatee), Tallinn, Estland.  Omdøpt «Tallink Express I»
2001:   23. august: Reg.havn endret til Limassol, Kypros
2001:   6. november: Solgt til A.N.E.S. High Speed (Malta) Ltd. (Anonymus Naftiliaki Eteria Symis, Simi, Hellas), Valletta, Malta. Omdøpt «Panormitis»
2002:   27. august: Reg.havn endret til Rhodos, Hellas.
2005:   Fremdeles i fart.

Relaterte artikler
Flaggruten
«Sleipner» er brukt som skipsnavn på flere skip. Andre skip med navn «Sleipner».
Andre HSD-eide skip
Flere bilder og multimedia av norske fjordskip på Commons.

Kilder

Jone Laugaland, Fjordabåtene, 2005, ISBN 82-8140-026-9
Jone Laugaland: Den tredje Sleipner. Artikkel i Stavanger Aftenblad 17. september 2005 side 79

 Eksterne lenker 



Kategori:Motorskip
Kategori:HSD-skip
Kategori:Skip fra 1989
Kategori:1989 i Norge
Kategori:Skip bygget i Norge
Kategori:Artikler i sjøfart-prosjektet